Ibrahim Dasuki Jalo-Waziri (an haife shi a 13 ga watan Afrilu, shekara ta 1971) shi ne Shugaban Matasa na Kasa na Jam’iyyar All Progressives Congress (APC), jam’iyya mai mulki a Najeriya. Tare da aikin siyasa wanda ya shafi shekaru 12, Ibrahim ya mallaki zababbun ofisoshi da muƙaman siyasa. An haifi Ibrahim a garin Maiduguri a ranar 13 ga watan Afrilu, shekara ta 1971 ga (marigayi) Sanata Ibrahim Jalo-Waziri da Hajiya Adama Modibbo. Mahaifinsa ya kasance Shugaban Majalisar Wakilai daga shekara ta alib 1960 zuwa shekara ta alib 1966, kuma ya yi sanata tsakanin shekara ta alib 1979 da shekara ta alib 1983. Dan asalin Ƙaramar Hukumar Gombe ne a Jihar Gombe, Ibrahim ya fara karatu ne a shekara ta 1978 a makarantar Firamare ta Tudun Wada, Gombe. A shekara ta 1983, ya zarce zuwa Makarantar Sakandaren Kimiyya ta Gwamnati (wacce take garin Gombe), inda ya sami takardar shaidar SSCE a shekara ta 1988. A shekara ta 1989, ya shiga Kwalejin Ilimi ta Tarayya dake Gombe, kuma ya sami damar kammala karatu na NCE a Ilimin Kasuwanci a shekara ta 1993.